Az urnac vaczoraiarol valo közenséges keresztyéni vallás…
Méliusz Juhász Péter, református tanítás (katekizmus), 1559.
Méliusz Juhász Péter, reformed lessons (catechism), 1559.
RMNy 155.
Nincs RMK
Ain't RMK
Egyetlen ismert példányát Fraknói Vilmos a kassai kamara 1548-i számadáskönyvének kötéstáblájából áztatta ki és ismertette. A címlap hátán kezdődő munka az 1559 november 2-án tartott marosvásárhelyi tanácskozáson az úrvacsoráról megfogalmazott és Defensio orthodoxae sententiae de coena Domini (RMNy 153) címmel kiadott református-zwingliánus tanítás magyar nyelvű változata. Jakab Elek a mű szerzőjének Dávid Ferencet tartotta. Révész Imre megállapítása szerint azonban a fogalmazás elsősorban Melius Juhász Péter munkája volt, amit a későbbi Melius-művekkel való fogalmazásbeli rokonság igazol. Melius 1559 tavaszán került kapcsolatba az erdélyi reformáció vezetőivel, Dávid Ferenccel és Heltai Gáspárral, akik az ő hatására a helvét irányba fordultak. Ugyanennek az iratnak tartalmilag hű, de formailag szabadon átdolgozott német nyelvű kiadása, amely már Dávid és Heltai munkája, 1563-ban Heidelbergben Beschluss und Form der Lehr von Testament und Abendmahl címmel jelent meg.
Az urnac vaczoraiarol valo közenséges keresztyéni vallás, mellyet a keresztyéni tanitóc mind egész Magyar Országból s mind Erdélböl a vásárhellyi szent sinatba töttéc es kiattác a Christus Iesus sze(n)tegyházánac épitéssere, MDLIX esztendöbe Mind szent napian. (Colosvarot 1559 Heltai.)
Kolofón: "COLOSVAROT Nyomtattot, Heltai Gáʃpár Muͤhellyébe 1 5 5 9.
A8 = [8] fol. 8°
Az RMNy-ben nem szereplő példány.
Digitális másolat az OSzK RMK I. 37a. jelzetű példánáyról.